als_Latn dik_Latn sna_Latn
aSport – Mbrojtja e Zürihut këto ndeshje të para është një mur, dhe meritë për këtë fakt ka dhe mbrojësi 21-vjeçar me origjinë shqiptare, Berat Xhimshiti. 21-vjeçari, që luan akoma për kombëtaren shpresa të helvetëve, është mes një dileme për të ardhmen e tij : të presë Zvicrën apo të zgjedhë kombëtaren e të parëve, Shqipërinë. Interesi i Shqipërisë dhe mundësia e madhe që lojtari të veshë fanellën kuq e zi ishte spekulluar pak javë më parë dhe nga Blick (siç raportoi dhe aSport.info), megjithatë vetëm sot, për portalin zviceran 4-4-2.com, agjenti i Xhimshitit, Michel Urscheler ka konfirmuar këto spekullime. “Shqipëria po përpiqet prej 3 muajsh për Beratin. Për momentin ai nuk ka një pashaportë shqiptare, dhe nuk e di sa mund të zgjasin këto proçedura dhe zyrtarizimi nga Uefa i ndyshimit të kombëtares, por nuk besoj se mund të bëhen përpara ndeshjeve të tetorit. Megjithatë, ne nuk kemi marrë akoma një vendim. Këtë javë do takohem me Beratin për të diskutuar. Është vendimi i tij. Une thjesht do i këshilloj që ky vendim nuk është vetëm për tani, por për europianin pas 2 vitesh, për botërorin pas 4 vitesh apo për gjithë turnetë e tjerë. Ai duhet të zgjedhë se kush është më e mira për të ardhmen e tij” – tha Urscheler, që nënkupton se i sygjeron Xhimshitit të presë Zvicrën.
Megjithatë vendimi është në duart e djaloshit nga Tërnoci.
You must be logged in to post a comment Login
als_Latn als_Latn eng_Latn